Ստրուգա (քաղաք)

Ստրուգա (; ), քաղաք Հյուսիսային Մակեդոնիայի Հանրապետության արևմուտքում՝ Օրխիդ լճի ափին։ Համանուն համայնքի վարչական կենտրոնն է։ 2002 թվականի տվյալներով՝ բնակչությունը կազմում է 16 559 մարդ։

Ստրուգայում անցկացվում են Եվրոպայում ամենահայտնի պոեզիայի փառատոներից մեկը՝ Ստրուգայի պոեզիայի երեկոները։

Անվան ստուգաբանություն
Ստրուգա անունը գալիս է հին սլավոներենից։ Անվան ծագման վերաբերյալ կան երեք վարկածներ։

Առաջին վարկածի համաձայն՝ քաղաքն այդպես է անվանվել իր աշխարհագրական դիրքի պատճառով։ Քաղաքը տեղակայված է բաց դաշտում, և այնտեղ տիրում է քամոտ կլիմա։ Ինչի պատճառով էլ ենթադրվում է, որ քաղաքի անունը ծագել է հին մակեդոներեն струже ветер (քամին փչում է) բառակապակցությունից։ Երկրորդ վարկածը քաղաքի անունը կապում է հին մակեդոներեն страга բառի հետ, որ նշանակում է խաչ։
Քաղաքի հին անունը՝ Ενχαλών Ենխալոն, առաջացել է հին հունարեն բառից, որով կոչվում է Օհրիդ լճում ապրող ձկների մի տեսակը։ Երրորդ վարկածի համաձայն՝ քաղաքի անունն առաջացել է հին մակեդոներեն str'g բառից, որ նշանակում է ջրի վտակ։

Աշխարհագրություն
Ստրուգա քաղաքը տեղակայված է բաց դաշտում՝ Օհրիդ լճի ափին։ Սև Դրին գետը, որ սկիզբ է առնում Օհրիդ լճից, անցում է քաղաքի միջով։

Ժողովրդագրություն
2002 թվականի մարդահամարի տվյալների համաձայն՝ Ստրուգա քաղաքի բնակչությունը կազմում է 16,559 մարդ։ Բնակչության ազգային կազմը հետևյալն է.

Մակեդոնացիներ - 8,901 (53.7%)
Ալբանացիներ - 5,293 (32.0%)
թուրքեր - 907 (5.5%)
Առումիններ - 550 (3.3%)
Այլ - 908 (5.5%)

Քաղաքի բնակիչների մայրենի լեզուն՝
Մակեդոներեն - 9,665 (58.4%)
Ալբաներեն - 5,615 (34.0%)
թուրքերեն - 823 (5.0%)
Առումիներեն - 271 (1.6%)
Այլ - 185 (1.1%)

Ըստ կրոնական պատկանելության՝ քաղաքի բնակչությունն ունի հետևյալ կազմը՝
Ուղղափառ քրիստոնյաներ - 9,197 (55.5%)
Մուսուլմաններ - 7,075 (42.7%)
Այլ - 287 (1.7%)

Պատմություն
19-րդ դարում և 20-դ դարի սկզբում Ստրուգան եղել է Օսմանյան կայսրության Մանաստիր վիլայեթի կազմում։

1929 թվականից մինչ 1941 թվականը Ստրուգան ընդգրկված էր Հարավսլավիայի Թագավորության Վարդար բանովինայի կազմում։

Քույր քաղաքներ 
  Ֆամագուստա, Կիպրոս
 Մանգալիա, Ռումինիա
 Ուոթերբերի, ԱՄՆ

Հայտնի բնակիչներ 
Ստրուգա քաղաքում է ծնվել մակեդոնացի գրող Ռիստո Կրլեն։

Ծանոթագրություններ

Արտաքին հղումներ 
 Ստրուգայի համայնքի պաշտոնական կայքը 

Հյուսիսային Մակեդոնիայի քաղաքներ